খিদিরপুরে বালিবোঝাই লরির ধাক্কায় মৃত্যু হল এক বাইক আরোহীর। মৃত শেখ শাহরুখ মোমিনপুরের বাসিন্দা। গতকাল রাতে দুর্ঘটনাটি ঘটে সেন্ট থমাস স্কুলের সামনে।  দুর্ঘটনার জেরে দফায় দফায় পথ অবরোধ হয়। অবরোধ তুলতে গেলে পুলিসের গাড়ি ভাঙচুর করে উত্তেজিত জনতা। ফের রাতের কলকাতায় পথদুর্ঘটনা। এবারও ঘটনাস্থল খিদিরপুর। মঙ্গলবার রাত দশটা নাগাদ খিদিরপুরের সেন্ট থমাস স্কুলের সামনে এক বাইক আরোহীকে ধাক্কা মারে একটি বালি বোঝাই লরি। ঘটনাস্থলেই মৃত্যু হয় শেখ শাহরুখ নামে এক যুবকের। মোমিনপুরের বাসিন্দা শেখ শাহরুখ কর্মসূত্রে দুবাইতে থাকেন। কিছুদিন আগেই কলকাতায় ফেরেন তিনি। দুর্ঘটনার পরই দফায় দফায় পথ অবরোধ করেন স্থানীয় বাসিন্দারা। অবরোধ তুলতে গেলে ব্যাপক বিক্ষোভের মুখে পড়ে পুলিস। ভাঙচুর করা হয় ডিসি পোর্টের গাড়ি। লাঠিচার্জ ছাড়াও পুলিসের বিরুদ্ধে গুলি চালানোরও অভিযোগ উঠেছে।
 ওয়েব ডেস্ক: খিদিরপুরে বালিবোঝাই লরির ধাক্কায় মৃত্যু হল এক বাইক আরোহীর। মৃত শেখ শাহরুখ মোমিনপুরের বাসিন্দা। গতকাল রাতে দুর্ঘটনাটি ঘটে সেন্ট থমাস স্কুলের সামনে।  দুর্ঘটনার জেরে দফায় দফায় পথ অবরোধ হয়। অবরোধ তুলতে গেলে পুলিসের গাড়ি ভাঙচুর করে উত্তেজিত জনতা। ফের রাতের কলকাতায় পথদুর্ঘটনা। এবারও ঘটনাস্থল খিদিরপুর। মঙ্গলবার রাত দশটা নাগাদ খিদিরপুরের সেন্ট থমাস স্কুলের সামনে এক বাইক আরোহীকে ধাক্কা মারে একটি বালি বোঝাই লরি। ঘটনাস্থলেই মৃত্যু হয় শেখ শাহরুখ নামে এক যুবকের। মোমিনপুরের বাসিন্দা শেখ শাহরুখ কর্মসূত্রে দুবাইতে থাকেন। কিছুদিন আগেই কলকাতায় ফেরেন তিনি। দুর্ঘটনার পরই দফায় দফায় পথ অবরোধ করেন স্থানীয় বাসিন্দারা। অবরোধ তুলতে গেলে ব্যাপক বিক্ষোভের মুখে পড়ে পুলিস। ভাঙচুর করা হয় ডিসি পোর্টের গাড়ি। লাঠিচার্জ ছাড়াও পুলিসের বিরুদ্ধে গুলি চালানোরও অভিযোগ উঠেছে। অবরোধের জেরে বেশকিছুক্ষণ ওই এলাকায় যানচলাচল ব্যাহত হয়। পরে  পরিস্থিতি নিয়ন্ত্রণে আনতে নামানো হয় কমব্যাট ফোর্স ও বিশাল পুলিস বাহিনী। রবিবারই খিদিরপুর ব্রিজ থেকে নামার সময় নিয়ন্ত্রণহীন ট্রেলারের ধাক্কায় প্রাণ যায় দুজনের । আহতও হন কয়েকজন।